google/wiki40b huggingface dataset:
Nicodemus Tessin den yngre

Reiser og utdannelse

I 1670 ble Tessin skrevet inn ved Uppsala universitet hvor han studerte matematikk, fransk og italiensk, og fra 1671 kom han under enkedronning Hedvig Eleonoras bekyttelse, slik at han kunne reise til Italia på studietur i 1673. 
Han ble ledsaget av marki del Monte, og de reiste via Tyskland til Verona, og bodde i Roma en lengre tid hvor dronning Christina arrangerte utdannelsen hans. Derfor kunne han studere under Lorenzo Bernini, samt Carlo Fontana og Giovanni Pietro Bellori. Som renessansen krevde fikk han undervisning i antikkens estetikk, især den romerske. Han kom tilbake til Sverige i 1678, og hadde da en utmerket utdannelse, men ble allikevel sendt til Frankrike og Ludvig XIV sammen med diplomaten Daniel Cronström. Fra Frankrike fikk han impulser og veiledning av Charles Le Brun, André Le Nôtre og Jean Bérain. En kort tid oppholdt han seg i England hos Karl II hvor han kom i kontakt med Christopher Wren. Det er bevart flere tegninger fra disse reisene. Han var også i Danmark etter invitasjon fra den danske kongen og han besøkte blant annet byggeplassen til Vor Frelsers kirke i København.
Han leverte senere en modell til altertavlen i kirken og det er denne altertavlen i full størrelse som fremdeles står i kirken.

Karriere

I 1680 ble Tessin utnevnt til leder av Hedvig Eleonoras byggeprosjekter og ble utnevnt til kammerherre. 1687-88 bega han seg enda en gang til Frankrike og Italia, for å hente inspirasjon til Drottningholms interiør, og stiftet bekentskap med Burchard Precht. Han hadde på det tidspunkt etterfulgt sin far som hoff- og slottsarkitekt, og ble i tillegg stadsarkitekt, i sistnevnte stilling sammen med sin halvbror Abraham Winandts. 
21. juni 1697 ble han utnevnt til «överintendent», dvs. leder av statens byggeprosjekter, i 1701 til hofmarskall, samt i 1705 til overmarskall (överstemarkalk). For sin innsats ble han tildelt «friherrelig og grevelig værdighed».
Med tiden tok hans administrative ambisjoner overhånd. I 1705 ble han kansler ved Lund Universitet og i forbindelse med dette forlot han stillingen som statsarkitekt. Karl XII utnevnte ham til kongelig rådgiver og medlem av «Justitierevisionen» i 1712. Han politiske karriere skaffet ham uvenner og etter Karl XIIs død sluttet han seg til det holsteinske parti og ville gå i allianse med Russland, noe som førte til at han falt i unåde i 1726 og ble avskjediget av Fredrik I. Han døde 1728 og fikk en enkel begravelse i stillhet.
Nicodemus Tessin d.y. var far til Carl Gustaf Tessin i sitt første ekteskap med Hedvig Eleonora Stenbock. Hun døde i 1714 og Tessin giftet seg i 1716 med Maria Barbro Horn af Marienborg.
Didrik og Dorte

Didrik og Dorthe eller Maks og Ruby (org: Max and Ruby) er en amerikansk–canadisk animert TV-serie for barn som gikk på Nickelodeon fra 2002 til 2013. Serien er basert på bøkene til Rosemary Wells og omhandler to kaniner som bor alene i et hus. Episodene presenterer historier om Didrik/Maks, en rabbagast og bestemt tre-år-gammel kanin, og hans storesøster, Dorthe/Ruby, en rolig, målrettet, noen ganger restriktiv syv-år-gammel kanin. Showet har en oppløftende melding for publikummet sitt ved å vise Didrik/Maks og Dorthe/Ruby som leker sammen og ved hjelp av respekt og kjærlighet løser sine konflikter.
Tsenteroj

Tsenteroj (Khosi-Yurt) er en landsby sørøst for Tsjetsjenias hovedstad Groznyj. Den hadde 5658 innbyggere ved folketellingen i 2002 og ligger ved foten av Kaukasusfjellene og er hjemmet til den kraftfulle klanen Kadyrov generelt og Tsjetsjenias president Ramzan Kadyrov spesielt. Man antar at Ramzan Kadyrov driver to private fengsler på eiendommen sin.
Viksfjorden

Viksfjorden (også skrevet Viksfjord) er en liten fjordarm til Larviksfjorden i Larvik kommune, fem kilometer utenfor Larvik bys sentrum.
Fjorden har innløp mellom Malmøya og Hummerberget ved Rekkevik, og strekker seg omtrent syv kilometer nordøstover forbi Vikerøya. Vikerøya deler Viksfjord i to og den østlige delen heter Kolladjupet, mens den nordlige delen heter Varillfjorden. Varillfjorden har en lengde på omtrent to kilometer, og på det smaleste er den bare omtrent to meter bred mellom Vikerøya og fastlandet.
Området var inntil 1988 en del av den tidligere Tjølling kommune.
Kaupangen i Skiringssal var en handelsplass som lå ved Kaupangkilen i Viksfjord. Kaupangen betraktes som Norges første by. En antar at det på 800-tallet kan det ha bodd 400–600 mennesker der.

Viksfjordsangen

Melodien er Rhenvinets lof av John Peters, teksten er skrevet av Øyvind Næss. Leif Enger (vokalist) spilte inn sangen på 78-plate i 1949 sammen med NGK Studioorkester. Plateselskapet var Norsk Grammofonkompani/Larvik Seilforening.
Nyctelius nyctelius

Utseende

En middelsstor (vingespenn ca. 30 millimeter), ganske kraftig, brun smyger med noen hvite flekker på forvingen.

Utbredelse

Arten er utbredt fra Texas i nord til Argentina i sør.
Rue Édouard-Colonne

Rue Édouard-Colonne er en gate i quartier Saint-Germain-l'Auxerrois i 1. arrondissement i Paris.
Den har sitt nåværende navn fra komponisten Édouard Colonne (1838-1910), som startet de celebre Concerts Colonne; gaten ligger tett ved Théâtre du Châtelet der komponisten holdt sitt orkester.
Lambertseter videregående skole

Historie

Skolen ble grunnlagt i 1961 under navnet Lambertseter høyere skole med realskole, framhaldskole og gymnasklasser. De fire første årene hadde skolen lokaler på Manglerud, men i 1965 fikk den egne lokaler på Karlsrud, tegnet av arkitekt Reusch. I samme bygning lå fra 1968 Karlsrud ungdomsskole, og helt frem til 1976 var det lærere som underviste noe på begge skoler. I flere år var det to ulike ledelser i samme bygning, én for ungdomsskolen og én for videregående. Først da Orlaug Merkesdal ble rektor i 1974, ble ledelsen felles for ungdomsskolen og videregående. Ungdomsskolen ble lagt ned i 1977. I skoleåret 1972/73 hadde skolen sitt høyeste elevtall noensinne med ca. 1000 elever.
Etter nedleggelsen av Karlsrud ungdomsskole i 1977 ble mange av lærerne som hadde undervist i begge skoleslag, eller bare i ungdomsskolen, flyttet til andre skoler. Lærerstaben minket fra 70 til 50 lærere. På 80-tallet opplevde skolen nedgangstider og stod på et tidspunkt i fare for å bli nedlagt. Fra tidlig på 1990-tallet snudde trenden for skolen, og utover på 2000-tallet fikk skolen stadig bedre søkertall og gode elevresultater. Spesielt innen realfagene har skolen hatt gode resultater de senere årene. Den kjente håndballspilleren og treneren Karen Fladset ledet skolens idrettsprogram i en årrekke frem til hun gikk av med pensjon i 2011.
Mellom 2008 og 2011 gikk skolen igjennom en omfattende oppussingsperiode, og den har i dag to baseløsninger, samt nye realfagsrom og forskningslaboratorier. Lambertseter kan i dag skilte med Oslos bredeste programfagstilbud, med alle tilgjengelige realfag, samt svært mange språk-, samfunns- og økonomifag. 
Skolen har et aktivt elevråd, og den fikk elevrådsprisen i 2007, 2009 og 2012.
3LW

3LW (Three Little Women) er en amerikansk jentegruppe som platedebuterte i 2000. De tre opprinnelige medlemmene var Adrienne Bailon, Kiely Williams og Naturi Naughton.
Debutalbumet 3LW inneholdt blant annet sangene «Playas gonna play» og «No more (Baby Ima Do Right)», som de oppnådde en viss suksess med. De stod for en mer avslappet soulmusikk med tydelige hiphop-elementer.
I 2002 forlot Naughton bandet og erklærte at hun hadde blitt dårlig behandlet. Hun sa hun hadde blitt forsøkt presset til å innlede et forhold til en mannlig bakgrunnsanger. Hun sa også at Williams ved en anledning hadde kastet kylling og potetstappe på henne.
Williams og Bailon utgav deretter albumet Noughty or nice? som inneholdt julesanger.
Like etter ble Jessica Benson tatt inn som et nytt medlem.
Williams og Bailon har også spilt i filmen Cheetah Girls.
Alsophilinae

Utseende

Gruppen har vingeløse hunner, hannene er slanke med avlange vinger.

Levevis

Målere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres.
El Sueño de Morfeo

El Sueño de Morfeo er en spansk musikkgruppe fra Asturias, som ble etablert i 2002 under navnet Xemá. Gruppas medlemmer er Raquel del Rosario (vokal), Juan Luis Suárez og David Feito (gitar). Gruppas musikkstil er keltisk pop. Deres første singel, Nunca Volverá, gikk rett inn på spanske hitlister, og de har siden hatt flere låter på listene. Gruppa har gitt ut tre studioalbum.
Shellhuset

Shellhuset bombes

Gerhard Rønnes rødstensbygning ble forvandlet til en ruin under Bombingen av Shellhuset den 21. mars 1945. Den ble erstattet av den nåværende som er opført for Dansk Shell 1950-51 efter tegninger af Vilhelm Lauritzen.

Bygningen fraflyttes

Dansk Shell flytter fra bygningen etter 50 års bruk i 2001, hvoretter bl.a. Ststsadvokaten flyttet inn.
Spillterning

Spillterninger brukes i mange forskjellige typer spill for å gi et tilfeldig resultat. De er stort sett laget av plast eller tre, selv om andre materialer kan forekomme. Som  oftest brukes begrepet om den kubeformede versjonen med seks sider, som er den vanligste typen. Noen former for spill, som for eksempel rollespill, hvor sannsynligheten for å lykkes må variere brukes ofte flere forskjellige terninger med varierende antall sider. Dungeons & Dragons opererer for eksempel med et sett på seks forskjellige terninger (4, 6, 8, 10, 12 og 20 sider).
På en terning med seks sider skal tradisjonelt to motstående sider alltid summeres til 7. Viser terningen f.eks. 5, skal verdien på motsatt side være 2.

Etymologi

Terning kommer fra det svenske tärning, oldnorske ten(n)ingr og det middelnedertyske ternink. Ordet minner om det middelnedertyske terlink, som betyr liten firkantet pakke, men opprinnelsen kan mulig komme fra det franske ordet terne. Betydelsen av terne er tre numre i en rekke i et lotteri, men i denne sammenhengen benyttes det i betydningen treer i terningsspill.

Kilder

Hjalmar Falk og Alf Torp: Etymologisk ordbok over det norske og det danske sprog, 2006
Aristokattene

Handling

Katten Duchess og hennes sjarmerende kattunger lever trygt hos den rike Madame Bonfamille i Paris. En dag kidnappes de av den gjerrige og sleipe butleren Edgar som er ute etter arven som Madame har testamentert til kattene. Han forlater dem ensomme ute på landsbygda. Kattene må deretter forsøke ta seg tilbake til Paris, men veien dit er lang og underveis blir de kjent med villkatten Thomas O'Malley og hans jazzband.

Popularitet og økonomi

Aristokattene innbrakte $10,1 millioner i USA i 1970 og 1971. Den ble satt opp på nytt i 1980, hvor den innbrakte $18 millioner og 1987, hvor den innbrakte $17,5 millioner. Utover dette ble filmen spesielt populær i Frankrike og Storbritannia.
Produksjonskostnadene var på $4 millioner.

Anmelderne

Den fikk blandet mottakelse av kritikerne, noe som gjenspeiles i at den har fått 66 % på Rotten Tomatoes. Den amerikanske anmelderen Roger Ebert gav den 3 av 4 stjerner. Leonard Maltin har også gitt den 3 av 4 stjerner i sin Movie Guide.
Den ble godt mottatt av de norske anmelderne.

Priser

Den ble tildelt en Goldene Leinwand i Tyskland (for over 3 millioner solgte billetter).
Tre poler

Tre poler (en: Three Poles Challenge) er en fysisk utfordring som består i å nå Nordpolen, Sydpolen og bestige Mount Everest.
Tårnelva (Sør-Varanger)

Vannkraft

Fra Haukedalselva blir vannføringen fra et 54,2 km² stort nedbørfelt overført fra Trillingvatnet via en kort kanal og en tunnel til Store Valvatnet øverst i Kobbholmsvassdraget for å nyttes i kraftverkene der. Overføringen utgjør rundt halvparten av vannføringen i Kobbholm kraftverk.
Tidligere var også Storvatnet regulert og de nederste 76 meter av fallet i elva ble utnyttet i Tårnet kraftverk. Et dambrudd i 1979 førte til store terrengskader i dalen nedenfor Storvatnet, som senket seg til sitt naturlige nivå. Etter dambruddet ble kraftverket nedlagt og terrenget nedenfor det tidligere damstedet er restaurert. Det foregår studier av hvordan vegetasjonen reetablerer seg på de tørrlagte strendene i den tidligere reguleringssonen rundt Storvatnet.

Vern

Vassdraget ble i 1980 vernet mot ytterligere kraftutbygging i Verneplan II for vassdrag.
Al Bidda Tower

Al Bidda Tower er en skyskraper langs Corniche i West Bay i Qatars hovedstad Doha. Den er 215 meter høy og har 43 etasjer. Den brukes som kontorbygning, og har et gulvareal på 41 500 m². Bygginga starta i 2005, og den sto ferdig i 2009. Framsida av fasaden har en diagonal gardinvegg med en form som er inspirert av en tornado.
Bernadett Bognár-Bódi

Klubb

Bognár-Bódi har i sin karriere kun spilt for ungarske klubber, med unntak av et opphold i den danske klubben Randers fra 2007 til 2009.

Landslag

Hun debuterte på det ungarske landslaget den 2. mars 2005 i en landskamp mot Danmark.
Bognár-Bódi representerte Ungarn under Sommer-OL 2008 i Beijing, hvor Ungarn endte på 4.-plass, etter å ha tapt mot Russland i semifinalen og Sør-Korea i bronsefinalen.
Hun har spilt fem Europamesterskap (2008, 2010, 2012, 2014 og 2016) og fire Verdensmesterskap (2009, 2013, 2015 og 2017).
Counter-Strike: Global Offensive

Spillet

Spillere kjøper våpen og utstyr på starten av hver runde med penger de tjener etter hvor bra de gjør det. Å fullføre mål og drepe fiender gir spilleren penger, mens å drepe lagkamerater tar penger fra spilleren. Når en runde ender får alle spilleren en viss mengde penger, det laget som vinner får betydelig mer.
Counter-Strike: Global Offensive har lagt til nye våpen og nytt utstyr som ikke var med i tidligere spill, blant annet en firebomb. En firebomb er en granat som dekker et lite område i ild, og de som går gjennom området tar skade.
Våpenkamuflasjer ble lagt til i oppdateringen «Arms deal update» som ble sluppet 14. august 2013. Spillerne kunne nå kjøpe, selge og bytte «skins» på Steam og andre byttesider eller nettsider.
Dette har nå blitt en stor ting i Counter-Strike Global Offensive med våpen som koster fra 0,11 øre og helt opp i 50 000 amerikanske dollar.

E-sport

CS:GO har et stort E-sport-miljø, som er i stadig utvikling. En rekke profesjonelle E-sport-lag har spillere som deltar i konkurranser og turneringer. En vanlig match mellom to lag spilles enten best av en eller best av tre. Vanligvis gjennomføres gruppespillet i en turnering via best av en, mens semifinaler og finaler spilles som best av tre.

Profesjonelle E-sport-lag

Et lag består av 5 spillere som har forskjellige roller og spillemåter. Noen av de mer seriøse lagene har også egne managere og lagledere.

Turneringer

CS:GO Major Championship-turneringen er sponset av spillets utvikler, Valve. Disse turneringene har en premiepott på cirka 1 million dollar. Premiepotten ble endret i 2016 fra 250 000 dollar til 1 million dollar. Det har vært totalt 13 av disse store turneringene.
Kinesisk mytologi

Kinesisk mytologi består av en samling kulturfortellinger, eventyr og religioner som har blitt videreført i muntlig og skriftlig form. Det er flere aspekter ved kinesisk mytologi, innbefattet skapelsesmyter og legender og myter som handler om grunnleggelsen av den kinesiske stat og kultur. Som de fleste mytologier er det en del som mener at den kinesiske mytologien er en del, i det minste delvis, en faktisk nedtegnet del av historien.
Historier formoder at kinesisk mytologi begynte på 1100-tallet f.Kr. Mytene og legendene ble formidlet i tusen år før de ble skrevet ned i tidlige bøker som Shan Hai Jing. Andre myter fortsatte å bli fortalt i muntlige tradisjoner som teater og sang før de ble nedtegnet i former av litterære tekster som eksempelvis Fengshen Yanyi.

Dragen

Den kinesiske drage er en av de mest betydningsfulle mytiske skapninger i kinesisk mytologi. Den kinesiske drage er betraktet som det mest mektige og himmelske vesen og det er trodd at den kontrollerte alle vann. Dragen symboliserer stor makt og ga omfattende støtte til helter og guder. En av de meste berømte drager i kinesisk mytologi er Yinglong, «Svarende drage», etter sigende gud for regnet. Mange mennesker på ulike steder ber til Yinglong i håp om regn. I kinesiske mytologi er drager troende til å skape skyer med deres pust. Kinesere benytter stundom begrepet «nedstammet fra dragen» som et tegn på etnisk identitet.
Kinesiske myter som handler om moralske spørsmål for fortelle folk om deres kultur og verdier. Det er mange fortellinger som kan bli studert eller utgravd i Kina.

Religion og mytologi

Det har vært omfattende samhandling mellom kinesisk mytologi og de store trosforestillingene som konfucianisme, taoisme og buddhisme (se Kinesisk religion).
På den ene siden, elementer av føreksisterende mytologi ble tilpasset de nye trosforestillinger som utviklet (som i tilfellet med taoisme), eller ble tilpasset kinesisk kultur (som i tilfellet med buddhisme). På den andre siden, elementer fra læren og troen til disse symbolene ble lagt inn i kinesisk mytologi. Eksempelvis taoistisk tro på et åndelig paradis ble lagt inn i mytologien som et sted hvor dødelige og udødelige guder bodde.
Et mulig forklarende eksempel som er tilgjengelig er at det er intet skille mellom religionfraksjonene enten det er buddhismen, taoismen konfucianismen, islam eller katolisismen, i henhold til teksten Pantao Yen Log, «Gjestebud for udødelige ferskener», hvor de fem religioner delte den samme opprinnelse eller kilde. Skillene ble gjort på jorden, opprinnelig på grunn av geografi. Benevnelsene for den opplyste og rene yuanling inneholder særegenheter, samlet er disse kjent som Sheng Fo Xian Zhen (聖佛仙真).
Mandarinduk

Mandarinduk (tradisjonell kinesisk: 補子; forenklet kinesisk: 补子; pinyin: Bŭzi; Wade-Giles: Putzŭ) er et firkantet brodert klede som er plassert på en mandarins embedsdrakt i brysthøyde. Den er på ca. 25 x 25 cm. Kledets motiv og mønster forteller hvilken rang embedsmannen har. Allerede det forhold at kledet er firkantet og ikke rundt, forteller at det dreier seg om en person som ikke er del av den keiserlige familie.
Regler om dette elementet på kinesiske embedsdrakter ble utviklet på tidlig tidspunkt. Klesmerket ble innført offisielt i 1391 under Ming-dynastiet. De mest detaljerte reglene, og dem som ligger til grunn for de fleste mandarinduker som er blitt internasjonale samlerobjekter, ble definert under Qing-dynastiet.

Rangsymboler

Det har vært liten utvikling av rangsymbolene, men grovt sett kan den utviklingen som har vært, plasseres innen tre periodiseringer.
Holmvassdalen naturreservat

Holmvassdalen naturreservat ligger i Grane kommune i Nordland. Området ligger vest for E6, 25 – 30 km sør for Trofors, og vest for Store Svenningvatn, Kjerringvatn, Sefrivatn og Lille Majavatn. Reservatet ble opprettet av Kongen i statsråd 19.12.2008.
Området ble fredet for å bevare et tilnærmet urørt naturområde med sitt biologiske mangfold i form av naturtyper, økosystemer, arter og naturlige økologiske prosesser. Dalføret har relativt store områder med kompakt gammel granskog på kalkrik grunn, og der er høy andel rike vegetasjonstyper og en rekke interessante forekomster av lav, sopp, karplanter og fugl. Vegetasjonstypene viser et stort spekter fra fattigmyr og bærlyngskog til kalkrik myrer og rik kalkskog av ulike utforminger.
De store verneverdiene i Holmvassdalen har vært kjent i lang tid og per desember 08 var det funnet ca. 50 rødlistearter der. Fredning av skog er viktig for å nå målet om å stoppe tapet av biologisk mangfold da nær halvparten av de norske rødlisteartene lever i skog. Gjennomførste analyser har vist at fredning av Holmvassdalen har små næringsmessige konsekvenser.
Et forslag om fredning av Holmvassdalen var på omfattende lokal og regional høring våren 2005. Hele behandlingen av saken framgår av foredraget til kgl.res, s. 43- 60. Fredningsforskriften tillater beiting, friluftsliv, plukking av sopp og bær, og jakt etter vanlige regler, men har forbud mot alle inngrep som kan forringe verneverdiene. Hogst og alle former for tekniske inngrep er således forbudt. Fylkesmannen er forvaltningsmyndighet for reservatet.
Sjåvinisme

Sjåvinisme beskriver selvgod patriotisme, kraftpatriotisme, kraftfull nasjonalisme eller et overdrevet selvbilde. En sjåvinist kommer til uttrykk gjennom en nedlatende, fordomsfull og mulig hatefull holdning til andre, basert på eksempelvis nasjonalitet, religion eller kjønn (manns-/kvinnesjåvinisme).
Begrepet er et eponym fra en nær mytisk person, Nicolas Chauvin, en fransk soldat som skal ha utført en rekke overmenneskelige dåder under Napoleonskrigene.
Riverdance

Riverdance er en danseforestilling med irsk dans. Forestillingen ble første gang fremført 30. april 1994 som et syv minutters pauseinnslag under Eurovision Song Contest 1994. I november 1994 hadde Riverdance utviklet seg til en teatralsk danseforestilling med hovedvekt på irsk dans, men med innslag av spansk flamenco, russisk folkedans og ballett. 
Koreografien er hovedsakelig laget av Michael Flatley, men Jean Butler og Colin Dunne står også bak en del av innslagene. Alle tre har vært hoveddansere i forestillingen. Michael Flatley gikk etter sin periode i Riverdance videre og laget danseshowet Lord of the Dance. Musikken til Riverdance er komponert av Bill Whealan, og produsenten bak Riverdance heter Moya Doherty.
Dicronocephalus diminuata

Utseende

En middelsstor (16-21 millimeter uten hornene), langbeint gullbasse, for det meste kledt med brunoransje bestøvning. Arten er den minste i slekten Dicronocephalus. Hannen har et par krumme, tannete horn i pannen ("gevir"). Den svarte grunnfargen synes som en svart midtstripe i pannen, to svarte lengdestriper på pronotum som når fra forkanten til litt bak midten, en Y-formet flekk på "skuldrene" og en smal flekk nær dekkvingespissen. Beina er brunlige. Hunnen har kortere bein enn hannen, og mangler hornene i pannen.

Levevis

Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

Utbredelse

Arten er utbredt i Tibet.
Porteus

Porteus, tidligere kalt Slax Remix, er en Linuxdistribusjon som er basert på Slackware. Den krever ikke en installasjon på harddisk, men kan installeres på en USB-penn eller CD.
Porteus er tilgjengelige i versjoner for x86-32 og x86-64.
Første versjon ble lansert 23. juni 2011. Siste versjon er 3.2, som ble lansert 27. desember 2016.
Île à Vache

Île à Vache (fra fransk: île, øy, og vache, ku) er en øy som tilhører Haiti og er 52 kvadratkilometer stor. Den hadde i 2012 en beregnet folkemengde på 14 695.
Île à Vache ligger utenfor sørkysten ved byen Les Cayes, på Tiburonhalvøya, og er administrativt del av departementet Sud.
Øyas vestside er bakkete med 150 meter som høyeste punkt. Østsiden har sumper; her er Haitis største mangroveskog, og en lagune dannet og beskyttet av et korallrev.
Det opprinnelige indianske navnet på øya lyder Abaca.
Buccaneeren Captain Morgan hadde i 1668 øya som base for angrep mot spanske skip. En annen sjørøver som opererte herfra var Laurent de Graff.
Under den amerikanske borgerkrig tilbød øyas eier, Bernard Kock, amerikanerne om å la frigitte slaver bosette seg her. Forslaget førte ikke frem, trass i tilslutning fra president Abraham Lincoln.